《次复登华盖山》
宋代·郑昂

野老忧时泪不干，海天低燕麦风寒。
秦关土蚀铜牙弩，汉殿月明金井阑。
共喜寇恂重借颍，自惭李愿未归盘。
江山如画人如玉，破帽空悲管幼安。

作者简介：郑昂，字尚明，福州侯官（今福建福州）人。徽宗政和五（一一一五）进士。为详定九域志所编修官，转承事郎致仕。有《书史》二十五卷（《书史会要》卷六）、《春秋臣传》三十卷（《宋史》卷二○二），均佚。事见《淳熙三山志》卷二七。